Terico Bretanha Junker

Terico Bretanha Junker (født 1958) er en brasiliansk komponist, professor i teologi og metodistpastor. Han jobber som professor ved Christian Theological Seminary i Indianapolis og har gitt ut en bok, publisert flere vitenskapelige artikler, gitt ut flere plater og skrevet flere sanger musikkstykker og sanger som er med i ulike salmebøker, blant annet en som er med i Norsk salmebok 2013.

Junker ble metodistpastor i 1985, og fikk en Ph.d i liturgikk fra Garrett-Evangelical Theological Seminary i 2002. Han jobbet fram til 2006  ved Metodistkirkens seminar i São Paulo, på slutten som leder for seksjonen for liturgikk og kunst. Fra 2006 har han jobbet ved Christian Theological Seminary. Han har hatt flere verv i Kirkenes verdensråd, blant annet var han ansvarlig for musikken ved organisasjonens generalforsamling i Sør-Korea i 2013.

Publikasjoner 
 Prophetic Liturgy: Toward a Transforming Christian Praxis - 2014

Referanser 

Brasilianske salmediktere
Brasilianske forfattere
Brasilianske komponister
Brasilianske musikere
Metodistiske teologer
Fødsler i 1958